การทำบัตรผ่านพิธีการศุลกากร
บัตรผ่านพิธีการศุลกากร (CUSTOMS CLEARANCE CARD)  เป็นบัตรที่กรมศุลกากรออกให้กับบุคคลที่มีคุณสมบัติตามที่กรมศุลกากรกำหนด เพื่อทำหน้าที่ผ่านพิธีการศุลกากร

ผู้ที่จะขอทำบัตรจะต้องยื่นคำร้องตามแบบ กศก.1 จ. พร้อม ต้นฉบับและสำเนาเอกสารดังนี้
1) บัตรประจำตัวประชาชน หรือบัตรอื่น ๆ ซึ่งทางราชการออกให้
2) บัตรประจำตัวผู้เสียภาษีอากร (ถ้ามี)
3) ทะเบียนบ้าน
4) หนังสือแสดงวุฒิการศึกษา
· ประกาศนียบัตรผ่านการฝึกอบรมหลักสูตรตัวแทนออกของ จากสถาบันศุลกากร สำนักบริหารและพัฒนาบุคคล กรมศุลกากร หรือประกาศนียบัตรผ่านการฝึกอบรมหลักสูตรตัวแทนออกของหรือเทียบเท่าจากสมาคมชิปปิ้งแห่งประเทศไทย หรือ จากสถาบันที่เปิดสอนหลักสูตรตัวแทนออกของที่กรมศุลกากรรับรอง ทั้งนี้ จะต้องผ่านการทดสอบข้อสอบมาตรฐาน จากกรมศุลกากร เว้นแต่ ผู้ที่กรมศุลกากรได้รับแจ้งชื่อพร้อมหลักฐานครบถ้วน จากสมาคมชิปปิ้งแห่งประเทศไทย หรือสถาบันการศึกษาที่เปิดสอนวิชาตัวแทนออกของที่กรมศุลกากรรับรอง ก่อนวันที่ 17 ตุลาคม พ.ศ. 2540 หรือ ผู้ที่ผ่านการฝึกอบรมหลักสูตรตัวแทนออกของจากกรมศุลกากรซึ่งได้แจ้งชื่อให้ฝ่ายทะเบียนผู้ส่งออกและนำเข้าทราบ ก่อนวันที่ 1 ตุลาคม พ.ศ. 2545 ไม่ต้องขอทำการทดสอบข้อสอบมาตรฐาน
5) ผู้ที่เคยมีบัตรผ่านพิธีการศุลกากรทุกประเภท หรือผู้ที่ผ่านการทดสอบคุณสมบัติในการทำบัตร
ผ่านพิธีการศุลกากร (เป็นเฉพาะกรณี) ตามประกาศกรมศุลกากรที่ 81/2546 สามารถยื่นคำร้องขอทำบัตรได้ โดยไม่ต้องแสดงวุฒิการศึกษาตามข้อ 4
6) รูปถ่ายสีหน้าตรงขนาด 1 นิ้ว 2 รูป ถ่ายไว้ไม่เกิน 6 เดือน กรณีประสงค์จะใช้รูปถ่ายแทนการถ่าย
ภาพ ณ ฝ่ายทะเบียนผู้ส่งออกและนำเข้า
บัตรผู้ชำนาญการศุลกากร (CUSTOMS FORMALITY SPECIALIST CARD)  เป็นบัตรที่กรมศุลกากรออกให้กับบุคคลที่มีความรู้ความชำนาญด้านศุลกากร ที่ผ่านการทดสอบจากกรมศุลกากรให้เป็นผู้ชำนาญการศุลกากร และสามารถใช้แทนบัตรผ่านพิธีการศุลกากรได้ด้วย
ผู้ที่จะขอทำบัตร จะต้องยื่นคำร้องตามแบบ กศก. 1 ฉ. พร้อม ต้นฉบับและสำเนาเอกสารดังนี้
1) บัตรประจำตัวประชาชน หรือบัตรอื่น ๆ ซึ่งทางราชการออกให้
2) บัตรประจำตัวผู้เสียภาษีอากร (ถ้ามี)
3) ทะเบียนบ้าน
4) เอกสารการรับรองการเป็นผู้ชำนาญการศุลกากร
5) บัตรตัวแทนออกของรับอนุญาตที่สังกัด หรือ หนังสือรับรองการเป็นหุ้นส่วน จากสำนักงานทะเบียนหุ้นส่วน ของบริษัทที่สังกัด
6) รูปถ่ายสีหน้าตรงขนาด 1 นิ้ว 2 รูป ถ่ายไว้ไม่เกิน 6 เดือน กรณีประสงค์จะใช้รูปถ่ายแทนการถ่ายภาพ ณ ฝ่ายทะเบียนผู้ส่งออกและนำเข้า
บัตรผู้ช่วยปฏิบัติพิธีการศุลกากร (CUSTOMS CLEARANCE ASSISTANT CARD)  เป็นบัตรที่กรมศุลกากรออกให้กับบุคคลผู้เป็นผู้ช่วยปฏิบัติพีการศุลกากรของผู้ที่ทำบัตรเจ้าของ หรือผู้จัดการระดับบัตรทอง, บัตรเจ้าของหรือผู้จัดการ, บัตรผู้รับมอบอำนาจ, บัตรตัวแทนออกของรับอนุญาต, บัตรผ่านพิธีการศุลกากร หรือ บัตรผู้ชำนาญการศุลกากร เพื่อทำหน้าที่ปฏิบัติพิธีการศุลกากรอื่น ๆ ซึ่งมิใช่การจัดทำ และการยื่นใบขนสินค้าต่อหน่วยพีการนำเข้าหรือส่งออก อาทิเช่น การชำระภาษีอากร การตรวจปล่อยสินค้า เป็นต้น

ผู้ที่จะขอทำบัตร จะต้องยื่นคำร้องตามแบบ กศก. 1 ช. พร้อมต้นฉบับและสำเนาเอกสารดังนี้
1) บัตรประจำตัวประชาชน หรือบัตรอื่น ๆ ซึ่งทางราชการออกให้
2) บัตรประจำตัวผู้เสียภาษีอากร (ถ้ามี)
3) ทะเบียนบ้าน
4) หนังสือรับรองการว่าจ้าง หรือ ทำงานจากผู้ถือบัตรเจ้าของหรือผู้จัดการระดับบัตรทอง, บัตรเจ้าของหรือผู้จัดการ, บัตรผู้รับมอบอำนาจ, บัตรตัวแทนออกของรับอนุญาต, บัตรผ่านพีการศุลกากร หรือบัตรผู้ชำนาญการศุลกากร
5) บัตรเจ้าของหรือผู้จัดการระดับบัตรทอง บัตรเจ้าของหรือผู้จัดการ บัตรผู้รับมอบอำนาจ บัตรผ่านพิธีการศุลกากรของผู้รับรองหรือบัตรผู้ชำนาญการศุลกากร
สถานที่ทำบัตร

ให้ผู้ขอทำบัตรยื่นคำร้องขอทำบัตรพร้อมเอกสารประกอบต่อบริษัท อินเตอร์ลิ้ง คอมมิวนิเคชั่น จำกัด (มหาชน) ณ ฝ่ายทะเบียนผู้ส่งออกและนำเข้า บริเวณชั้นล่าง อาคาร 120 ปี กรมศุลกากร เว้นแต่การทำบัตรทางไปรณีย์ ให้ยื่นคำร้องขอทำบัตรพร้อมเอกสารประกอบ ผ่านสำนักงานศุลกากรภูมิภาค หรือด่านศุลกากร
ค่าบริการทำบัตร

ค่าบริการทำบัตรทุกประเภท ในราคาบัตรละ 180 บาท (หนี่งร้อยแปดสิบบาทถ้วน) ไม่รวมค่าภาษีมูลค่าเพิ่มอีก 7%
การลงลายมือชื่อและ/หรือตราประทับ
1) กรณียื่นคำร้องขอทำบัตรด้วยตนเอง ให้ผู้ขอทำบัตรลงลายมือชื่อและ/หรือตราประทับของบริษํท ห้างฯ ร้านฯ ที่จะ SCAN ลงในบัตรต่อหน้าเจ้าหน้าที่ บริษัท อินเตอร์ลิ้งค์ คอมมิวนิเคชั้น จำกัด (มหาชน)
2) กรณีผู้ทำบัตรเจ้าของหรือผู้จัดการระดับบัตรทอง, บัตรเจ้าของหรือผู้จัดการ หรือ บัตรตัวแทนออกของรับอนุญาต มอบอำนาจให้บุคคลอื่นยื่นคำร้องของทำบัตรแทนตน ให้ผู้ขอทำบัตรทำหนังสือมอบอำนาจและลงลายมือชื่อต่อหน้าพยาน 2 คน พร้อมประทับตราสำคัญ (ถ้ามี) ตามแบบที่กรมศุลกากรกำหนด โดยแนบสำเนาบัตรประจำตัวประชาชนของพยานผู้รับรองลายมือชื่อพร้อมรับรองความถูกต้อง
การยื่นคำร้องขอทำบัตรที่สำนักงานศุลกากรภาค หรือด่านศุลกากร

ผู้ขอทำบัตรที่ประสงค์จะยื่นคำร้องขอทำบัตรที่สำนักงานศุลกากรภาค หรือ ด่านศุลกากรทุกแห่ง ให้ยื่นคำร้องขอมีบัตร พร้อมเอกสารตามประกาศฯ นี้ ต่อสำนักงานศุลกากรภาค หรือ ด่านศุลกากร โดยชำระค่าทำบัตร พร้อมค่าบริการทำบัตรทางไปรษณีย์อีกจำนวน 50 บาท (ห้าสิบบาทถ้วน) ไม่รวมค่าภาษีมุลค่าเพิ่มอีก 7%
อายุการใช้งานของบัตร

บัตรต่าง ๆ ทุกประเภท มีอายุการใช้งานไม่เกิน 3 ปี นับแต่วันออกบัตร เว้นแต่บัตรผู้รับมอบอำนาจให้มีอายุการใช้งาน ไม่เกินวันหมดอายุของบัตรเจ้าของหือผู้จัดการระดับบัตรทอง หรือ บัตรเจ้าของหรือผู้จัดการ
การขอเปลี่ยนแปลงข้อมูล  แบ่งออกเป็น 2 กรณี ดังนี้
1. การขอเปลี่ยนแปลงข้อมูลที่ปรากฏบนบัตร  ให้ผู้ถือบัตรแจ้งยกเลิกบัตรเดิม และขอทำบัตรใหม่ดังต่อไปนี้
1.1) กรณีบัตรเจ้าของหรือผู้จัดการระดับบัตรทอง, บัตรเจ้าของหรือผู้จัดการ, บัตรผู้รับมอบอำนาจ หรือ บัตรตัวแทนออกของรับอนุญาต เมื่อมีการเปลี่ยนแปลง ได้แก่ ชื่อ หรือ ชื่อสกุล ผู้ถือบัตร, ชื่อบริษัท, ชื่อธนาคาร เลขที่บัญชีเงินฝาก
1.2) กรณีผุ้ถือบัตรผ่านพิธีการศุลกากร, บัตรผู้ชำนาญการศุลกากร หรือบัตรผู้ช่วยปฏิบัติพิธีการศุลกากร เมื่อมีการเปลี่ยนแปลง ชื่อ ชื่อสกุล หรือที่อยู่ ผู้ถือบัตร
โดยแนบเอกสารหลักฐานที่มีการเปลี่ยนแปลง พร้อมทั้งนำบัตรเดิมมาคืนทั้งหมด
      2.
การขอเปลี่ยนแปลงข้อมูลที่บันทึกใน MICROCHIP ของบัตร

     บัตรต่าง ๆ ทุกประเภท มีอายุการใช้งานไม่เกิน 3 ปี นับแต่วันออกบัตร เว้นแต่ บัตรผู้รับมอบ
            อำนาจ ให้มีอายุการใช้งาน ไม่เกิน วันหมดอายุของบัตรเจ้าของหรือผู้จัดการระดับบัตรทอง หรือ 
            บัตรเจ้าของหรือผู้จัดการ
       การขอยกเลิกบัตร

กรณีผู้ถือบัตรมีความประสงค์จะขอยกเลิกบัตร ให้ยื่นคำร้องขอยกเลิกบัตร และแนบบัตรที่ขอยกเลิก  
      ในกรณีบัตรสูญหายให้แนบใบแจ้งความจากสถานีตำรวจ

การยกเลิกบัตรเจ้าของหรือผู้จัดการ เนื่องจากการเปลี่ยนแปลงเจ้าของหรือผู้จัดการนั้น บัตรผู้รับ
      มอบอำนาจที่ทำไว้โดยเจ้าของ หรือผู้จัดการคนเดิม จะสามารถใช้ได้ต่อไป เมื่อเจ้าของหรือผู้จัดการคน
      ใหม่ที่ยื่นขอมับัตร ทำหนังสือแจ้งฝ่ายทะเบียนผู้ส่งออกและนำเข้าสำนักงานเลขานุการกรม เพื่อขอใช้
      บัตรผู้รับมอบอำนาจที่ทำไว้โดยเจ้าของหรือผู้จัดการคนเดิม

การตรวจสอบบัตร


ในการปฏิบัติพีการศุลกากรเพื่อตรวจปล่อยสินค้า ให้ผู้ถือบัตรเพื่อใช้ในการผ่านพิธีการศุลกากรในรูปแบบ SMART CARD นำบัตรไปให้หน่วยงานตรวจปล่อยทำการตรวจสอบ ณ จุดลงทะเบียนตรวจปล่อยสินค้า โดยผู้ถือบัตรเป็นผู้ใส่รหัสผ่านด้วยตนเอง  

ศูนย์สารสนเทศการค้าระหว่างประเทศ กรมส่งเสริมการส่งออก         
4                                  ปรับปรุงข้อมูล  มีนาคม  2548

